钦定古今图书集成/明伦汇编/氏族典/第287卷 > 黄巩
## 钦定古今图书集成/明伦汇编/氏族典/第287卷 > 黄巩

按《明外史黄巩传》：“巩字伯固，莆田人。弘治十八年进
士。正德中，由德安推官入为刑部主事，历职方武选
郎中。南巡诏下，巩念帝巡游本江彬诱惑，直请诛彬。
员外郎陆震草疏将谏，见巩疏称叹，因与连署以进。
帝怒甚，江彬又激之，遂下二人诏狱，复跪午门五日，
廷杖五十，斥为民。震遂死。彬使人沿途刺巩，有治河”
主事，知而匿之，间行得脱。既归，潜心著述，或米尽日
中未爨，晏如也。世宗立，召为南京大理丞。明年入贺，
卒于京师。天启初，追谥“忠裕。”